b'\n_START_ARTICLE_\nTimar (Osmansko cesarstvo)\n_START_PARAGRAPH_\nTimar je bila v Osmanskem cesarstvu zemlji\xc5\xa1ka posest (fevd), ki je prina\xc5\xa1al 20.000 ak\xc4\x8d (srebrnikov) letnega dohodka. Lastnik posesti je bila dr\xc5\xbeava, zato je imel izklju\xc4\x8dno pravico za njihovo delitev sultan. Zakupnik posesti \xe2\x80\x93 timarski spahija (sahibi-timar ali timariot)  \xe2\x80\x93 je moral v zameno za uporabo posesti osebno opravljati voja\xc5\xa1ko slu\xc5\xbebo, kadar je bilo potrebno, na vsakih 3.000 ak\xc4\x8d letnega dohodka  pa je moral zagotoviti \xc5\xa1e enega konjenika. Timariot ni bil lastnik posesti in je ni mogel odtujiti ali prodati, ampak  je od nje dobival samo rento. _NEWLINE_Timarje so ukinili leta 1834.'